stanford-oval/wikipedia huggingface dataset:
วิลาศ จันทร์พิทักษ์

| เภสัชกรวิลาศ จันทร์พิทักษ์ม> ป.ช., ม.ว.ม. |
| --- | --- |


สมาชิกสภาผู้แทนราษฎรกรุงเทพมหานคร
ดำรงตำแหน่ง 24 กรกฎาคม พ.ศ. 2531 – 8 ธันวาคม พ.ศ. 2556   (25 ปี 137 วัน)
ถัดไป: สุภาภรณ์ คงวุฒิปัญญา
 
ข้อมูลส่วนบุคคล
เกิด: 6 กุมภาพันธ์ พ.ศ. 2495 (73 ปี) อำเภออินทร์บุรี จังหวัดสิงห์บุรี ประเทศไทย
พรรคการเมือง: ประชาธิปัตย์ (2529–2531, 2539–2567)   พลังธรรม (2531–2539)

เภสัชกร วิลาศ จันทร์พิทักษ์ (เกิด 6 กุมภาพันธ์ พ.ศ 2495) อดีตสมาชิกสภาผู้แทนราษฎรกรุงเทพมหานคร 7 สมัย อดีตผู้ช่วยเลขานุการรัฐมนตรีว่าการกระทรวงสาธารณสุข อดีตเลขานุการรัฐมนตรีว่าการกระทรวงมหาดไทย
ประวัติ

วิลาศ เกิดเมื่อวันที่ 6 กุมภาพันธ์ พ.ศ. 2495 ที่ ตำบลชีน้ำร้าย อำเภออินทร์บุรี จังหวัดสิงห์บุรี
สำเร็จการศึกษาระดับปริญญาตรี คณะเภสัชศาสตร์ จุฬาลงกรณ์มหาวิทยาลัย และสาขาวิชานิติศาสตร์ มหาวิทยาลัยสุโขทัยธรรมาธิราช และระดับปริญญาโท คณะรัฐศาสตร์ มหาวิทยาลัยธรรมศาสตร์ จากมหาวิทยาลัยธรรมศาสตร์
การเมือง

เคยเป็น ส.ส. ปี พ.ศ. 2531, พ.ศ. 2535/1, พ.ศ. 2535/2 (ในสังกัดพรรคพลังธรรม) , พ.ศ. 2539, พ.ศ. 2544 (ในสังกัดพรรคประชาธิปัตย์) และเคยเป็น ผู้ช่วยเลขานุการ รัฐมนตรีว่าการกระทรวงสาธารณสุข ปี พ.ศ. 2535 - พ.ศ. 2537 ผู้ช่วยเลขานุการ รัฐมนตรีว่าการกระทรวงมหาดไทย ปี พ.ศ. 2537 - พ.ศ. 2538
ในการเลือกตั้ง พ.ศ. 2544 นายวิลาศ จันทร์พิทักษ์ ลงสมัครในสังกัดพรรคประชาธิปัตย์ ที่เขตเก่าที่เป็นส.ส. มาตลอด คือ เขต 32 ซึ่งประกอบด้วยเขตภาษีเจริญ ได้รับการเลือกตั้งด้วยคะแนน 30,321 เสียง แต่ในการเลือกตั้ง พ.ศ. 2548 นายวิลาศ จันทร์พิทักษ์ ได้ย้ายไปลงเขต 28 ซึ่งประกอบด้วยเขตคลองสาน แทนนายปราโมทย์ สุขุม  ส.ส. เก่าที่เลิกเล่นการเมืองไป แต่นายวิลาศไม่ได้รับการเลือกตั้งในครั้งนี้
ในการเลือกตั้งในปลายปี พ.ศ. 2550 นายวิลาศลงเลือกตั้งในเขต 9 กรุงเทพมหานคร ซึ่งประกอบด้วยเขตบางกอกใหญ่, เขตธนบุรี, และเขตคลองสาน คู่กับ นางนันทพร วีรกุลสุนทร และ ทันตแพทย์สุรันต์ จันทร์พิทักษ์ น้องชาย ซึ่งได้รับเลือกตั้งหมดทั้ง 3 คน และได้รับแต่งตั้งเป็นประธานคณะกรรมาธิการการป้องกันและปราบปรามการทุจริตประพฤติมิชอบ สภาผู้แทนราษฎร ด้วย ต่อมาในการเลือกตั้ง พ.ศ. 2554 ได้ลงสมัครรับเลือกตั้งในเขต 31 สังกัดพรรคประชาธิปัตย์เช่นเดิม และได้รับเลือกตั้งเป็น ส.ส.อีกหนึ่งสมัย
ในปลายปี พ.ศ. 2554 ในการอภิปรายไม่ไว้วางใจรัฐบาลที่มี น.ส.ยิ่งลักษณ์ ชินวัตร เป็นนายกรัฐมนตรีนั้น ในกรณีการทุจริตเรื่องถุงยังชีพ ในเหตุอุทกภัยปีเดียวกันนั้น นายวิลาศมีผู้มีบทบาทสำคัญมากคนหนึ่งในเรื่องการอภิปรายข้อมูล
วันที่ 16 พฤศจิกายน 2565 นายวิลาศ ยื่นหนังสือถึงเลขาธิการคณะกรรมการป้องกันและปราบปรามการทุจริตแห่งชาติ (ป.ป.ช.)ให้ตรวจสอบการกระทำของนางพรพิศ เพชรเจริญ เลขาธิการสภาผู้แทนราษฎรและคณะกรรมการตรวจการจ้างกรณีกระทำผิดกฎหมายและข้อสัญญาโครงการก่อสร้างอาคารรัฐสภาแห่งใหม่ เนื่องจากหลังจากสัญญาสิ้นสุดลงแต่การก้อสร้างยังไม่เสร็จสิ้นและไม่มีการขยายสัญญาอีก อีกทั้งยังมีการก่อสร้างอีกหลายรายการที่ก่อสร้างไม่ตรงแบบ
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

วิลาศ จันทร์พิทักษ์ เก็บถาวร 2016-03-05 ที่ เวย์แบ็กแมชชีน
สถานีสนามกีฬาแห่งชาติ

ชานชาลาสถานีสนามกีฬาแห่งชาติ พ.ศ. 2560
ลักษณะภายนอกของสถานีสนามกีฬาแห่งชาติ
สถานีสนามกีฬาแห่งชาติ (อังกฤษ: National Stadium station; รหัส: W1) เป็นสถานีรถไฟฟ้าบีทีเอสแบบยกระดับในเส้นทางสายสีลม ยกระดับเหนือถนนพระรามที่ 1 บริเวณหน้าสนามกีฬาแห่งชาติ ในพื้นที่เขตปทุมวัน กรุงเทพมหานคร
ที่ตั้ง

ถนนพระรามที่ 1 ด้านหน้าอาคารกีฬานิมิบุตรซึ่งเป็นส่วนหนึ่งของสนามกีฬาแห่งชาติ ระหว่างทางแยกปทุมวัน (จุดบรรจบกับถนนพญาไท) กับทางแยกเจริญผล (จุดบรรจบกับถนนบรรทัดทอง) ในพื้นที่แขวงวังใหม่ เขตปทุมวัน กรุงเทพมหานคร
สถานีสนามกีฬาแห่งชาติเป็นสถานีปลายทางด้านตะวันตกของรถไฟฟ้าบีทีเอส สายสีลม และเป็นสถานีรถไฟฟ้าบีทีเอสที่อยู่ใกล้พื้นที่เมืองเก่าของกรุงเทพมหานครมากที่สุด ผู้โดยสารจึงสามารถเดินทางด้วยรถแท็กซี่หรือรถประจำทางต่อไปยังย่านคลองถม, วรจักร, ตลาดโบ๊เบ๊, ภูเขาทอง และถนนราชดำเนิน ได้ในเวลาอันสั้น ยกเว้นช่วงเวลาเร่งด่วนโดยเฉพาะช่วงบ่ายถึงเย็นที่มีสภาพการจราจรติดขัด นอกจากนี้ยังสามารถเดินไปยังสะพานเฉลิมหล้า 56 (สะพานหัวช้าง) เพื่อใช้บริการเรือโดยสารคลองแสนแสบไปยังสะพานผ่านฟ้าหรือประตูน้ำได้อีกด้วย
ปัจจุบัน สถานีสนามกีฬาแห่งชาติยังคงเป็นสถานีปลายทางในเส้นทางบีทีเอสสายสีลมจนกว่าจะมีการก่อสร้างสถานียศเสขึ้น โดยการก่อสร้างสถานีดังกล่าวตามแผนแม่บทฯ พ.ศ. 2552 คือคงไว้เป็นสถานีสำหรับเชื่อมต่อรถไฟฟ้าชานเมืองสายสีแดงเข้มที่สถานียศเสเท่านั้น
แผนผังสถานี

| 0 | 1 | 2 |
| --- | --- | --- |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 3 | สายสีลม มุ่งหน้า บางหว้า (สยาม) |
| U3 ชานชาลา  | ชานชาลา 4 | สายสีลม สถานีปลายทาง |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร, ร้านค้า ศูนย์การค้า เอ็ม บี เค เซ็นเตอร์ (มาบุญครอง) และ ห้างสรรพสินค้าโตคิว หอศิลปวัฒนธรรมแห่งกรุงเทพมหานคร, สยามดิสคัฟเวอรี่  |
| G ระดับถนน  | - | ป้ายรถประจำทาง, สนามกีฬาแห่งชาติ (สนามศุภชลาศัย) สถาบันเทคโนโลยีปทุมวัน, พิพิธภัณฑ์บ้านจิม ทอมป์สัน คณะวิทยาศาสตร์การกีฬา คณะจิตวิทยา และบัณฑิตวิทยาลัย จุฬาลงกรณ์มหาวิทยาลัย |
เนื่องจากเป็นสถานีปลายทาง ผู้โดยสารที่มาจากสถานีบางหว้าถึงแล้วจะต้องลงจากขบวนทั้งหมดที่ชานชาลา 4 จากนั้นขบวนรถจะกลับทิศบริเวณสุดรางด้านหน้าสนามศุภชลาศัย เพื่อมุ่งหน้ามารับผู้โดยสารที่ชานชาลา 3 ฝั่งตรงข้าม
รูปแบบของสถานี

เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา
ทางเข้า-ออก

ประกอบด้วยทางขึ้น-ลงปกติ, สะพานเชื่อมต่ออาคาร และทางเดินใต้รางรถไฟฟ้า (สกายวอล์ก) ได้แก่
1 ซอยเกษมสันต์ 2, พิพิธภัณฑ์บ้านจิม ทอมป์สัน, สถาบันเทคโนโลยีปทุมวัน, โลตัส พระราม 1,ป้ายรถประจำทางไปสยาม  (บันไดเลื่อน)
2 ศาลาวชิราวุธ สนามกีฬาแห่งชาติ, สี่แยกเจริญผล, ป้ายรถประจำทางไปยศเส (ลิฟต์)
3 หอศิลปวัฒนธรรมแห่งกรุงเทพมหานคร (สะพานเชื่อม)
4 เอ็มบีเคเซ็นเตอร์ (สะพานเชื่อม)
5 สะพานวันสยาม เชื่อมต่อสี่แยกปทุมวัน
หอศิลปวัฒนธรรมแห่งกรุงเทพมหานคร, สำนักงานป้องกันและปราบปรามการฟอกเงิน, สะพานหัวช้าง และท่าเรือสะพานหัวช้าง
สยามสแควร์ ซอยกลาง-ซอย 2
สยามดิสคัฟเวอรี (สะพานเชื่อม)
อาคารสยามปทุมวันเฮาส์
จุดรวมพลอยู่ที่ทางออก 2 หน้าศึกษาภัณฑ์พาณิชย์
เวลาให้บริการ

| ปลายทาง> สายสีลม.ชานชาลาที่ 3 | ปลายทาง> สายสีลม.ชานชาลาที่ 3 | ขบวนรถ> สายสีลม.ชานชาลาที่ 3 | ขบวนแรก> สายสีลม.ชานชาลาที่ 3 | ขบวนสุดท้าย> สายสีลม.ชานชาลาที่ 3 | สายสีลม> ชานชาลาที่ 3 | สายสีลม> ชานชาลาที่ 3 |
| --- | --- | --- | --- | --- | --- | --- |
| S12 | บางหว้า | เต็มระยะ | 05.30 | 00.13 |  |  |
| S12 | บางหว้า |  |  |  |  |  |
| S12 | บางหว้า | ขบวนสุดท้ายเชื่อมต่อสายสุขุมวิท | – | 00.00 |  |  |
รถโดยสารประจำทาง

ถนนพระรามที่ 1 มุ่งหน้าทางแยกเจริญผล รถขสมก. สาย 11 15 47 73 93 204 508 รถเอกชน 48 113
ถนนพระรามที่ 1 มุ่งหน้าทางแยกปทุมวัน รถขสมก. สาย 15 47 73 204 508 รถเอกชน 48
รถโดยสารประจำทาง > ถนนพระรามที่ 1 > องค์การขนส่งมวลชนกรุงเทพ

เส้นทางที่มีรถรองรับวีลแชร์
รถโดยสารประจำทาง > ถนนพระรามที่ 1 > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 11 (3-3)  | สวนหลวง ร.9 |  สถานีสนามกีฬาแห่งชาติ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.เอ็กซา โลจิสติก (เครือไทยสมายล์บัส) |  |
| 48 (3-11)  | ม.รามคำแหง 2 | วัดโพธิ์ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 113 (1-44)  | มีนบุรี | สถานีรถไฟกรุงเทพ (หัวลำโพง) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 163 (4-55)  | ศาลายา |  สถานีสนามกีฬาแห่งชาติ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 1-63  | ปัฐวิกรณ์ | สวนหลวงพระราม 8 | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
|  |  |  | รถโดยสารประจำทางปรับอากาศสีน้ำเงิน (ใช้พลังงานไฟฟ้า) |  |  |
เรือโดยสารคลองแสนแสบ

ท่าสะพานหัวช้าง
สถานที่สำคัญใกล้เคียง

สนามกีฬาแห่งชาติ
สนามศุภชลาศัย
หอศิลปวัฒนธรรมแห่งกรุงเทพมหานคร
วังสระปทุม
สำนักงานป้องกันและปราบปรามการฟอกเงิน และ สำนักงานคณะกรรมการสิทธิมนุษยชนแห่งชาติ อาคาร ปปง.
สถาบันเทคโนโลยีปทุมวัน
อาคารศรีจุลทรัพย์
วัดชำนิหัตถการ (วัดสามง่าม)
คณะสหเวชศาสตร์ พยาบาลศาสตร์ จิตวิทยา คณะวิทยาศาสตร์การกีฬา และ คณะเภสัชศาสตร์ จุฬาลงกรณ์มหาวิทยาลัย
พิพิธภัณฑ์บ้านจิม ทอมป์สัน
สถานที่สำคัญใกล้เคียง > ศูนย์การค้าและอาคารสำนักงาน

เอ็มบีเคเซ็นเตอร์
อาคารเอ็มบีเคทาวเวอร์
สยามดิสคัฟเวอรี
อาคารสยามพิวรรธน์ทาวเวอร์
อาคารสยามปทุมวันเฮาส์
สยามสแควร์
โลตัส สาขาพระราม 1
สถานที่สำคัญใกล้เคียง > โรงแรม

โรงแรมปทุมวันปริ๊นเซส
โรงแรมสยามแอทสยาม
โรงแรมฮอลิเดย์ อินน์ เอกซ์เพรส กรุงเทพ สยาม
โรงแรมไอบิสและเมอร์เคียว กรุงเทพ สยาม
โรงแรมแพน แปซิฟิก สยาม กรุงเทพ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถานีสนามกีฬาแห่งชาติ
↑  "เวลาให้บริการของรถไฟฟ้าบีทีเอส" (PDF). 2021-11-01. คลังข้อมูลเก่าเก็บจากแหล่งเดิม (PDF)เมื่อ 2023-08-25.
ทางเดินลอยฟ้า (Skywalk) แยกปทุมวันไปยังศูนย์การค้าเอ็มบีเค เซ็นเตอร์และสยามสแควร์
พรรคมาตุภูมิ

| พรรคมาตุภูมิ  |
| --- | --- |

หัวหน้า: สนธิ บุญยรัตกลิน
รองหัวหน้า: ภิญโญ แก้วปลั่ง วัฒนา แก้วศิริ มั่น พัธโนทัย
เลขาธิการ: อุดมศักดิ์ ศรีสุทิวา
รองเลขาธิการ: วีระศักดิ์ นาทะสิริ
เหรัญญิก: ปรียาภา แสงสุรินทร์
นายทะเบียนสมาชิก: อรรฆชัย ตระการศาสตร์
โฆษก: พิสุทธิ์ ทรัพย์วิจิตร
กรรมการบริหาร: พีรเดช โสมกุล
นโยบาย: สร้างความเจริญรุ่งเรืองให้แก่ประเทศชาติ ธำรงไว้ซึ่งศาสนา พิทักษ์และเทิดทูนไว้ซึ่งสถาบันพระมหากษัตริย์ รวมทั้งปกปักษ์และส่งเสริมการปกครองในระบอบประชาธิปไตยอันมีพระมหากษัตริย์ทรงเป็นประมุขของชาติ ตลอดจนจะยึดมั่นในการดำเนินกิจกรรมทางการเมืองเพื่อผลประโยชน์ของประเทศชาติและประชาชนคนไทย
คำขวัญ: รักมาตุภูมิ เทิดทูนคุณธรรม
ก่อตั้ง: 3 พฤศจิกายน พ.ศ. 2551
ถูกยุบ: 12 ธันวาคม 2561 (10 ปี 39 วัน)
รวมตัวกับ: พรรคชาติไทยพัฒนา พรรคประชาชาติ
แยกจาก: พรรคเพื่อแผ่นดิน พรรคเพื่อไทย (กลุ่มวาดะห์)
ที่ทำการ: 190/4 ถนนรัชดา-รามอินทรา แขวงนวลจันทร์ เขตบึงกุ่ม กรุงเทพมหานคร
เว็บไซต์
matubhum.or.th
การเมืองไทย    รายชื่อพรรคการเมือง การเลือกตั้ง
พรรคมาตุภูมิ (อังกฤษ: Matubhum Party) เป็นพรรคการเมืองในประเทศไทย ก่อตั้งขึ้นในปี พ.ศ. 2551 โดยมีชื่อเดิมว่า "พรรคราษฎร" และเริ่มมีบทบาททางการเมืองในช่วงปลายปี พ.ศ. 2551 ภายหลังการเข้าสมัครเป็นสมาชิกพรรคของกลุ่มวาดะห์ และกลุ่มปากน้ำ นำโดยวัฒนา อัศวเหม และสนธิ บุญยรัตกลิน เป็นหัวหน้าพรรค
ประวัติ

พรรคมาตุภูมิ หรือพรรคราษฎร ก่อตั้งขึ้นในวันที่ 3 พฤศจิกายน พ.ศ. 2551 เดิมชื่อพรรคราษฎร และเปลี่ยนชื่อพรรคเป็น พรรคมาตุภูมิ เมื่อวันที่ 25 พฤษภาคม พ.ศ. 2552 ในระยะแรกพรรคราษฎร ยังไม่มีบทบาททางการเมือง เนื่องจากไม่มีสมาชิกสภาผู้แทนราษฎรในสังกัด
ต่อมากิจการของพรรคมาตุภูมิ ได้ถูกรื้อฟื้นอีกครั้ง ในปลายปี พ.ศ. 2551 ภายหลังคดียุบพรรคใหญ่หลายพรรค ดร.มั่น พัธโนทัย รัฐมนตรีว่าการกระทรวงเทคโนโลยีสารสนเทศและการสื่อสาร พร้อมด้วยสมาชิก ส.ส.กลุ่มวาดะห์ และกลุ่มปากน้ำของนายวัฒนา อัศวเหม ย้ายเข้ามาสมัครเป็นสมาชิกพรรค จากนั้นได้มีการเชิญ พลเอก ดร.สนธิ บุญยรัตกลิน อดีตประธาน คมช. เป็นประธานพรรค และรับตำแหน่งหัวหน้าพรรคในเวลาต่อมา โดยมี ดร.มั่น พัธโนทัย เป็นเลขาธิการพรรค
ต่อมาในเดือนมีนาคม พ.ศ. 2557 ที่ประชุมใหญ่ได้มีมติเลือกพลเอก ดร.สนธิ บุณยรัตนกลิน เป็นหัวหน้าพรรค และนายอุดมศักดิ์ ศรีสุทิวา เป็นเลขาธิการพรรค
ในปี พ.ศ. 2561 พรรคมาตุภูมิถูกยุบเนื่องจากไร้ผู้สนับสนุนพรรคที่เข้มแข็ง และ พลเอก ดร.สนธิ บุญยรัตกลินได้แก้ปัญหาโดยการนำสมาชิกพรรคที่เหลือเข้าร่วมพรรคชาติไทยพัฒนา โดยพรรคมาตุภูมิได้จัดประชุมคณะกรรมการบริหารพรรค ครั้งที่ 1/2561 เมื่อวันอังคารที่ 16 ตุลาคม พ.ศ. 2561 ซึ่งที่ประชุมมีมติเลิกพรรคมาตุภูมิและได้ส่งเรื่องให้ กกต. พิจารณาซึ่งที่ประชุม กกต. ครั้งที่ 70/2561 (34) วันจันทร์ที่ 3 ธันวาคม พ.ศ. 2561 เห็นชอบให้ยุบเลิกพรรคมาตุภูมิพร้อมกับพรรคการเมืองอีก 2 พรรคคือ พรรคเสรีนิยม และ พรรคพลังพลเมือง โดยได้มีการประกาศในราชกิจจานุเบกษา เล่ม 135 ตอน 111 ก หน้า 1 เมื่อวันพฤหัสบดีที่ 27 ธันวาคม พ.ศ. 2561
ประวัติการทำงานในรัฐสภา

| ครั้งที่ | การเลือกตั้ง | จำนวน ส> ส. | สถานภาพพรรค | นายกรัฐมนตรี | หมายเหตุ |
| --- | --- | --- | --- | --- | --- |
| 1. | - | 3 คน | ร่วมรัฐบาล | อภิสิทธิ์ เวชชาชีวะ | ย้ายจากพรรคพลังประชาชน 4 คน |
| 2. | 2554 | 2 คน | ฝ่ายค้าน | ยิ่งลักษณ์ ชินวัตร |  |
การลงมติเลือกนายกรัฐมนตรี พ.ศ. 2551

การลงมติเลือกนายกรัฐมนตรีในประเทศไทย ในเดือนธันวาคม พ.ศ. 2551 ของสภาผู้แทนราษฎร เมื่อวันที่ 15 ธันวาคม พ.ศ. 2551 เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 2 ธันวาคม พ.ศ. 2551 นายสมชาย วงศ์สวัสดิ์ ต้องพ้นจากตำแหน่งนายกรัฐมนตรีจากการที่ศาลรัฐธรรมนูญวินิจฉัยให้ยุบพรรคพลังประชาชน และเพิกถอนสิทธิทางการเมืองของคณะกรรมการบริหารพรรค 5 ปี ที่ประชุมได้เสนอชื่อบุคคลที่เหมาะสมเพื่อให้สมาชิกลงมติเลือก จำนวน 2 คน คือ อภิสิทธิ์ เวชชาชีวะ ส.ส.สัดส่วน กลุ่มจังหวัดที่ 6 หัวหน้าพรรคประชาธิปัตย์ และพลตำรวจเอกประชา พรหมนอก ส.ส.สัดส่วน กลุ่มจังหวัดที่ 3 ว่าที่หัวหน้าพรรคเพื่อแผ่นดิน ผลการลงมติในครั้งนี้ สมาชิกสภาผู้แทนราษฎรของพรรคมาตุภูมิ ทั้ง 3 คน ลงมติสนับสนุนพลตำรวจเอก ประชา พรหมนอก เป็นนายกรัฐมนตรี
การลงมติเลือกนายกรัฐมนตรี พ.ศ. 2551 > การเข้าร่วมรัฐบาลอภิสิทธิ์

ภายหลังการอภิปรายไม่ไว้วางใจรัฐมนตรี เดือนกรกฎาคม พ.ศ. 2553 ซึ่งสมาชิกสภาผู้แทนราษฎรของพรรคร่วมรัฐบาล (พรรคเพื่อแผ่นดิน) บางส่วนลงมติไม่ไว้วางใจรัฐมนตรีที่ถูกอภิปราย ก่อให้เกิดกระแสต่อต้านจากพรรคภูมิใจไทย ให้ขับพรรคเพื่อแผ่นดินออกจากการร่วมรัฐบาล ทำให้นายกรัฐมนตรี ต้องมีการปรับคณะรัฐมนตรี โดยการตัดโควตารัฐมนตรีของกลุ่ม ส.ส. พรรคเพื่อแผ่นดิน และดึงพรรคมาตุภูมิมาเข้าร่วมรัฐบาลแทน ซึ่งรัฐมนตรีในโควตาของพรรคมาตุภูมิ คือ ดร.มั่น พัธโนทัย เป็นรัฐมนตรีช่วยว่าการกระทรวงการคลัง (แทนนายแพทย์พฤฒิชัย ดำรงรัตน์)
การเลือกตั้ง พ.ศ. 2554

พรรคมาตุภูมิ เข้าร่วมเป็นพรรคการเมืองฝ่ายค้านในสภาผู้แทนราษฎร นำโดยพรรคประชาธิปัตย์ ต่อมาในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2555 สมาชิกสภาผู้แทนราษฎรในสังกัดพรรคมาตุภูมิ ได้ลงมติไว้วางใจนายกรัฐมนตรี และรัฐมนตรีที่ถูกอภิปราย ซึ่งเป็นการลงมติที่ไม่เป็นไปในทิศทางเดียวกับพรรคร่วมฝ่ายค้าน
บุคคลสำคัญและ ส.ส. ของพรรค

พลเอก ดร.สนธิ บุญยรัตกลิน อดีตรองนายกรัฐมนตรี ประธาน คมช. และผู้บัญชาการทหารบก (หัวหน้าพรรค)
ดร.มั่น พัธโนทัย อดีตรัฐมนตรีช่วยว่าการกระทรวงการคลัง ในรัฐบาลนายอภิสิทธิ์ เวชชาชีวะ (รองหัวหน้าพรรค)
เด่น โต๊ะมีนา อดีตรัฐมนตรีช่วยว่าการกระทรวงมหาดไทย
มุข สุไลมาน อดีตโฆษกพรรค
นัจมุดดีน อูมา รองเลขาธิการพรรค
พลเอก สนธิ บุญยรัตกลิน หัวหน้าพรรค
ดร.มั่น พัธโนทัย รองหัวหน้าพรรค
คณะกรรมการบริหารพรรค

พลเอก ดร.สนธิ บุญยรัตกลิน หัวหน้าพรรค
พลเอก ภิญโญ แก้วปลั่ง รองหัวหน้าพรรค
ร้อยตรี วัฒนา แก้วศิริ รองหัวหน้าพรรค
ดร.มั่น พัธโนทัย รองหัวหน้าพรรค
วันมูหะมัดนอร์ มะทา รองหัวหน้าพรรค
นาย อุดมศักดิ์ ศรีสุทิวา เลขาธิการพรรค
พลตรี วีระศักดิ์ นาทะสิริ รองเลขาธิการพรรค
นาง ปรียาภา แสงสุรินทร์ เหรัญญิกพรรค
นาย พิสุทธิ์ ทรัพย์วิจิตร โฆษกพรรค
นาย อรรฆชัย ตระการศาสตร์ นายทะเบียนสมาชิกพรรค
นาย พีรเดช โสมกุล กรรมการบริหารพรรค
คณะกรรมการบริหารพรรค > หัวหน้าพรรค

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | ชื่อ | เริ่มวาระ | สิ้นสุดวาระ |
พรรคราษฎร
| 1 |  | วิวัฒน์ ประวีณวรกุล | 3 พฤศจิกายน พ.ศ. 2551 | 25 พฤษภาคม พ.ศ. 2552 |
พรรคมาตุภูมิ
| 1 |  | วิวัฒน์ ประวีณวรกุล | 25 พฤษภาคม พ.ศ. 2552 | 3 มกราคม พ.ศ. 2554 |
| 2 |  | พลเอก สนธิ บุญยรัตกลิน | 10 มกราคม พ.ศ. 2554 | 12 ธันวาคม พ.ศ. 2561 |
คณะกรรมการบริหารพรรค > เลขาธิการพรรค

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | ชื่อ | เริ่มวาระ | สิ้นสุดวาระ |
พรรคราษฎร
| 1 |  | ณัฐรดา แย้มฉายา | 3 พฤศจิกายน พ.ศ. 2551 | 25 พฤษภาคม พ.ศ. 2552 |
พรรคมาตุภูมิ
| 1 |  | ณัฐรดา แย้มฉายา | 25 พฤษภาคม พ.ศ. 2552 | 3 มกราคม พ.ศ. 2554 |
| 2 |  | มั่น พัทธโนทัย | 10 มกราคม พ.ศ. 2554 | 17 มีนาคม พ.ศ. 2557 |
| 3 |  | อุดมศักดิ์ ศรีสุทิวา | 19 มีนาคม พ.ศ. 2557 | 12 ธันวาคม พ.ศ. 2561 |
แหล่งข้อมูลอื่น

ข้อมูลจากเว็บไซต์ของรัฐสภาไทย เก็บถาวร 2007-05-22 ที่ เวย์แบ็กแมชชีน
| ด ค กพรรคการเมืองไทย |
| --- | --- |
พรรคในสภาผู้แทนราษฎรไทย  (สมัยล่าสุด, พ.ศ. 2566–ปัจจุบัน):  พรรคประชาชน (143)  พรรคเพื่อไทย (142)  พรรคภูมิใจไทย (70)  พรรครวมไทยสร้างชาติ (36)  พรรคประชาธิปัตย์ (25)  พรรคกล้าธรรม (24)  พรรคพลังประชารัฐ (20)  พรรคชาติไทยพัฒนา (10)  พรรคประชาชาติ (9)  พรรคไทยสร้างไทย (6)  พรรคชาติพัฒนา (3)  พรรคไทรวมพลัง (2)  พรรคประชาธิปไตยใหม่ (1)  พรรคเป็นธรรม (1)  พรรคเสรีรวมไทย (1)  พรรคไทยก้าวหน้า (1) 
พรรคที่เคยเป็นแกนนำรัฐบาล:  คณะราษฎร  พรรคสหชีพ  พรรคแนวรัฐธรรมนูญ  พรรคประชาธิปัตย์  พรรคธรรมาธิปัตย์ (พ.ศ. 2498)  พรรคเสรีมนังคศิลา  พรรคชาติสังคม  พรรคสหประชาไทย  พรรคกิจสังคม  พรรคชาติไทย  พรรคสามัคคีธรรม  พรรคความหวังใหม่  พรรคไทยรักไทย  พรรคพลังประชาชน (พ.ศ. 2541)  พรรคเพื่อไทย  พรรคพลังประชารัฐ 
พรรคที่เคยมีสมาชิก ในสภาผู้แทนราษฎร:  กล้าธรรม  ก้าวหน้า (พ.ศ. 2488)  ก้าวหน้า (พ.ศ. 2526)  ก้าวไกล  กิจประชาคม  กิจประชาธิปไตย (พ.ศ. 2522)  กิจสังคม  เกษตรกร (พ.ศ. 2517)  เกษตรสังคม  ขบวนการไฮด์ปาร์ค  ครูไทยเพื่อประชาชน  ความหวังใหม่  ชาติไทย  ชาติไทยพัฒนา  ชาตินิยม  ชาติประชาชน (พ.ศ. 2522)  ชาติประชาธิปไตย (พ.ศ. 2525)  ชาติพัฒนา (พ.ศ. 2535)  ชาติพัฒนา (พ.ศ. 2550)  ชาติสังคม  ถิ่นไทย  ท้องที่ไทย  ไท (พ.ศ. 2517)  ไท (พ.ศ. 2539)  ไทรวมพลัง  ไทรักธรรม  ไทสังคม  ไทยก้าวหน้า (พ.ศ. 2565)  ไทยรักไทย  ไทยสร้างไทย  ไทยศรีวิไลย์  ธรรมสังคม  ธรรมาธิปไตย  ธรรมาธิปัตย์ (พ.ศ. 2498)  นำไทย  แนวประชาธิปไตย  แนวรัฐธรรมนูญ  แนวร่วมสังคมนิยม  ประชากรไทย  ประชาชน (พ.ศ. 2490)  ประชาชน (พ.ศ. 2531)  ประชาชน (พ.ศ. 2567)  ประชาชนปฏิรูป  ประชาชาติ (พ.ศ. 2561)  ประชาธรรม  ประชาธรรมไทย  ประชาธิปไตย  ประชาธิปไตยใหม่  ประชาธิปัตย์  ประชานิยม  ประชาภิวัฒน์ (พ.ศ. 2561)  ประชาราช  ประชาราษฎร์ (พ.ศ. 2501)  ประชาเสรี  เป็นธรรม  แผ่นดินไทย (พ.ศ. 2517)  พลังชล  พลังท้องถิ่นไท  พลังธรรม  พลังธรรมใหม่  พลังปวงชนไทย  พลังประชาชน (พ.ศ. 2517)  พลังประชาชน (พ.ศ. 2541)  พลังประชารัฐ  พลังสังคมประชาธิปไตย  พลังสังคมใหม่  พลังใหม่  พลเมืองไทย  พัฒนาจังหวัด  พิทักษ์ไทย  เพื่อชาติ  เพื่อชาติไทย  เพื่อไทย  เพื่อแผ่นดิน  ฟื้นฟูชาติไทย  ภูมิใจไทย  มวลชน  มหาชน  มาตุภูมิ  มัชฌิมาธิปไตย  รักประเทศไทย  รักษ์ผืนป่าประเทศไทย  รักษ์สันติ  รวมไทยสร้างชาติ  รวมแผ่นดิน  รวมพลัง  ราษฎร (พ.ศ. 2529)  แรงงาน  เศรษฐกิจใหม่  เศรษฐกร  สนับสนุนนโยบายเกรียงศักดิ์  สยามปฏิรูป  สยามใหม่  สหชีพ  สหประชาไทย  สหประชาธิปไตย  สหภูมิ  สังคมก้าวหน้า  สังคมชาตินิยม  สังคมนิยมแห่งประเทศไทย  สังคมประชาธิปไตย (พ.ศ. 2525)  สันติชน  สัมมาชีพ-ช่วยชาวนา  สามัคคีธรรม  เสรีชน  เสรีธรรม (พ.ศ. 2522)  เสรีธรรม (พ.ศ. 2535)  เสรีนิยม (พ.ศ. 2525)  เสรีประชาธิปไตย  เสรีมนังคศิลา  เสรีรวมไทย  ใหม่  อธิปัตย์  อนาคตใหม่  อิสระ (พ.ศ. 2499)  อิสระ (พ.ศ. 2512)  เอกภาพ 
  สถานีย่อย:การเมือง  การเมืองไทย 
| ด ค กพรรคมาตุภูมิ |
| --- | --- | --- |
| หัวหน้าพรรค |  วิวัฒน์ ประวีณวรกุล  สนธิ บุญยรัตกลิน  |  |
| เลขาธิการพรรค |  ณัฐรดา แย้มฉายา  มั่น พัธโนทัย  อุดมศักดิ์ ศรีสุทิวา  |  |
| แกนนำพรรค |  เด่น โต๊ะมีนา  อารีเพ็ญ อุตรสินธุ์  มุข สุไลมาน  |  |
มิเกล อาร์เตตา

| 0 | 1 | 2 | 3 |
| --- | --- | --- | --- |
 อาร์เตตาขณะคุมอาร์เซนอลในปี 2021
ข้อมูลส่วนตัว
ชื่อเต็ม:  มิเกล อาร์เตตา
วันเกิด:   (1982-03-26) 26 มีนาคม ค.ศ. 1982 (42 ปี)
สถานที่เกิด:  ซานเซบัสเตียน สเปน
ส่วนสูง:  1.75 เมตร (5 ฟุต 9 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  อาร์เซนอล (ผู้จัดการทีม)
สโมสรเยาวชน
1991–1997:  อันติกูโอโก
1997–1999:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 1999 |  บาร์เซโลนา เซ |  5 |  (1) |
| 1999–2002 |  บาร์เซโลนา เบ |  42 |  (3) |
| 2001–2002 |  → ปารีแซ็ง-แฌร์แม็ง (ยืมตัว) |  31 |  (2) |
| 2002–2004 |  เรนเจอส์ |  50 |  (12) |
| 2004–2005 |  เรอัลโซซิเอดัด |  15 |  (1) |
| 2005 |  → เอฟเวอร์ตัน (ยืมตัว) |  12 |  (1) |
| 2005–2011 |  เอฟเวอร์ตัน |  162 |  (27) |
| 2011–2016 |  อาร์เซนอล |  110 |  (14) |
| รวม |   |  427 |  (61) |
ทีมชาติ
| 1998–1999 |  สเปน อายุไม่เกิน 16 ปี |  10 |  (4) |
| 1999 |  สเปน อายุไม่เกิน 17 ปี |  7 |  (0) |
| 1999–2001 |  สเปน อายุไม่เกิน 18 ปี |  13 |  (1) |
| 2002–2003 |  สเปน อายุไม่เกิน 21 ปี |  12 |  (2) |
จัดการทีม
2016–2019:  แมนเชสเตอร์ซิตี (ผู้ช่วย)
2019–:  อาร์เซนอล
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
มิเกล อาร์เตตา อามาเตรียอิน (สเปน: Mikel Arteta Amatriain; เกิด 26 มีนาคม ค.ศ. 1982) เป็นอดีตนักฟุตบอลชาวสเปน ปัจจุบันเป็นหัวหน้าผู้ฝึกสอนอาร์เซนอล
อาร์เตตา เริ่มต้นกับการเป็นผู้เล่นฝึกหัดของบาร์เซโลนา แต่ไม่สามารถเข้าสู่ทีมชุดใหญ่ได้ จนท้ายสุดได้ย้ายไปแบบยืมตัวกับปารีแซ็ง-แฌร์แม็ง ในลีกเอิง จากนั้นเซ็นสัญญากับเรนเจอร์สในสกอตติชพรีเมียร์ชิป ซึ่งอาร์เตตาเป็นส่วนหนึ่งของทีมที่ชนะ 3 แชมป์ของสกอตแลนด์ คือ ลีก สกอตติชคัพและลีกคัพ ในฤดูกาล 2002–03 หลังจากประสบความสำเร็จในสกอตแลนด์ อาร์เตตาย้ายกลับมายังสเปน เล่นให้กับเรอัลโซเซียดัด แต่แจ้งเกิดไม่สำเร็จกับทีมชุดใหญ่ จึงได้ย้ายตัวไปอยู่กับเอเวอร์ตัน ในฤดูกาลที่เหลือของฤดูกาล 2004–05 จากนั้นได้ย้ายมาถาวร อาร์เตตายังเป็นตัวแทนของฟุตบอลทีมชาติสเปนอายุไม่เกิน 21 ปี แต่ไม่ได้เล่นให้กับทีมชาติชุดใหญ่
ในฤดูกาล 2014–15 อาร์เตตาได้รับแต่งตั้งให้เป็นกัปตันทีมอาร์เซนอล หลังจากโตมัส เฟอร์มาเลิน กัปตันทีมคนเก่าได้ย้ายไปอยู่กับบาร์เซโลนา
ต่อมาในฤดูกาล 2015–16 อาร์เตตาได้รับบาดเจ็บเกือบตลอดทั้งฤดูกาล และได้ลงเล่นให้กับอาร์เซนอลเพียงนัดเดียวเท่านั้น คือ นัดสุดท้ายของพรีเมียร์ลีก ที่เล่นกับแอสตันวิลลา ซึ่งตกชั้นไปแล้ว  โดยเป็นผู้ยิงประตูได้ด้วยในนาทีที่ 93 (ช่วงทดเวลาบาดเจ็บครึ่งหลัง แต่เครดิตยกเป็นการทำเข้าประตูตัวเองของผู้เล่นแอสตันวิลลา) นับเป็นประตูสุดท้ายของอาร์เซนอลในฤดูกาลนี้และของเจ้าตัวในการเล่นให้กับอาร์เซนอล  หลังจากนั้นอาร์เตตาได้เลิกเล่นฟุตบอล และได้หันไปเป็นทีมผู้ฝึกสอนให้กับแมนเชสเตอร์ซิตี โดยมีแป็ป กวาร์ดิออลา เป็นหัวหน้าผู้ฝึกสอน และในปี 2019 เขาได้เข้ารับตำแหน่งผู้จัดการทีมของอาร์เซนอลและพาทีมชนะเลิศเอฟเอคัพในฤดูกาลแรกที่เขาได้คุมทีม
แหล่งข้อมูลอื่น

สถิติของ Mikel Arteta ที่ Soccerbase
Profile at Transfermarkt.co.uk
Profile เก็บถาวร 2009-10-16 ที่ เวย์แบ็กแมชชีน at evertonfc.com
Profile at Yahoo! Sports
Profile เก็บถาวร 2007-11-18 ที่ เวย์แบ็กแมชชีน at 4thegame.com
Photos and stats at sporting-heroes.net
arteta-amatriain-mikel {{{last}}} – สถิติในการแข่งขันลีกฝรั่งเศส ที่ LFP.fr (ฝรั่งเศส)
มิเกล อาร์เตตา – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
มิเกล อาร์เตตา – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
มิเกล อาร์เตตา ที่อินเทอร์เน็ตมูวีเดตาเบส
Mikel Arteta's Premier League profile เก็บถาวร 2012-10-02 ที่ เวย์แบ็กแมชชีน
| ด ค กผู้จัดการทีมในพรีเมียร์ลีก |
| --- | --- |
 อาร์เตตา (อาร์เซนอล)  เอเมรี (แอสตันวิลลา)  อิราโอลา (บอร์นมัท)  ฟรังก์ (เบรนต์ฟอร์ด)  เฮอร์เซเลอร์ (ไบรตันแอนด์โฮฟอัลเบียน)  มาเรสกา (เชลซี)  กลาสเนอร์ (คริสตัลพาเลซ)  มอยส์ (เอฟเวอร์ตัน)  ซิลวา (ฟูลัม)  แม็คเคนนา (อิปสวิชทาวน์)  ฟัน นิสเติลโรย (เลสเตอร์ซิตี)  สล็อต (ลิเวอร์พูล)  กวาร์ดิออลา (แมนเชสเตอร์ซิตี)  อามูริง (แมนเชสเตอร์ยูไนเต็ด)  ฮาว (นิวคาสเซิลยูไนเต็ด)  นูนู (นอตทิงแฮมฟอเรสต์)  จูริช (เซาแทมป์ตัน)  พอสเตคอกลู (ทอตนัมฮอตสเปอร์)  พอตเตอร์ (เวสต์แฮมยูไนเต็ด)  ปึไรรา (วุลเวอร์แฮมป์ตันวอนเดอเรอส์) 
| ด ค กผู้เล่นชุดปัจจุบันของสโมสรฟุตบอลอาร์เซนอล  |
| --- | --- |
 1 แรมส์เดล  3 เทียร์นีย์  4 ไวต์  5 พาร์ทีย์  6 กาบรีแยล  7 ซากา  8 เออเดอโกร์  9 เฌซุส  10 สมิท ราว  14 โอบาเมอย็องก์  15 เมตแลนด์-ไนลส์  16 โฮลดิง  17 แซดริก  18 โทมิยาซุ  19 เปเป  20 ตาวารึช  21 เชมเบอส์  22 มารี  23 โลกงกา  25 อันนินนี  26 บาโลกัน  29 ฮาเวิทซ์  30 เอ็นเคเตียห์  31 กอลาชินัตส์  33 โอคองก์โว  34 จากา  35 มาร์ชีแนลี  หัวหน้าผู้ฝึกสอน: อาร์เตตา
| ด ค กสโมสรฟุตบอลอาร์เซนอล – ผู้จัดการทีม |
| --- | --- |
 Mitchell (1897–98)  Elcoat (1898–99)  Bradshaw (1899–1904)  Kelso (1904–08)  Morrell (1908–15)  McEwenc (1915–19)  Knighton (1919–25)  แชปแมน (1925–34)  ชอว์c (1934)  อัลลิสัน (1934–47)  วิทเทคเกอร์ (1947–56)  Crayston (1956–58)  Swindin (1958–62)  ไรท์ (1962–66)  Mee (1966–76)  Neill (1976–83)  Howe (1983–86)  Burtenshawc (1986)  Graham (1986–95)  Houstonc (1995)  Rioch (1995–96)  Houstonc (1996)  Ricec (1996)  แวงแกร์ (1996–2018)  เอเมรี (2018–19)  ยุงแบร์ยc (2019)  อาร์เตตา (2019–)  (c) = รักษาการ
อิเลน เชา

| อิเลน เชา |
| --- | --- |
Elaine Chao


รัฐมนตรีว่าการกระทรวงคมนาคมสหรัฐ คนที่ 18
ดำรงตำแหน่ง 31 มกราคม พ.ศ. 2560 – 11 มกราคม พ.ศ. 2564
ประธานาธิบดี: ดอนัลด์ ทรัมป์
ก่อนหน้า: Anthony Foxx
ถัดไป: Steven G. Bradbury (รักษาการ)
รัฐมนตรีว่าการกระทรวงแรงงานสหรัฐ คนที่ 24
ดำรงตำแหน่ง 29 มกราคม พ.ศ. 2544 – 20 มกราคม พ.ศ. 2552
ประธานาธิบดี: จอร์จ ดับเบิลยู. บุช
ก่อนหน้า: Alexis Herman
ถัดไป: Hilda Solis
ผู้อำนวยการหน่วยสันติภาพ
ดำรงตำแหน่ง พ.ศ. 2534 – พ.ศ. 2535
ประธานาธิบดี: จอร์จ เอช. ดับเบิลยู. บุช
ก่อนหน้า: Paul Coverdell
ถัดไป: Carol Bellamy
รัฐมนตรีช่วยว่าการกระทรวงคมนาคมสหรัฐ
ดำรงตำแหน่ง พ.ศ. 2532 – พ.ศ. 2534
ประธานาธิบดี: จอร์จ เอช. ดับเบิลยู. บุช
ก่อนหน้า: Mary Ann Dawson
ถัดไป: Mortimer L. Downey
 
ข้อมูลส่วนบุคคล
เกิด: อิเลน หลาน เชา 26 มีนาคม พ.ศ. 2496 (71 ปี) ไทเป, ไต้หวัน
พรรคการเมือง: พรรคริพับลิกัน
คู่สมรส: มิตช์ แมคคอนเนลล์ (2536–ปัจจุบัน)
บุพการี: James S.C. Chao Ruth Mulan
การศึกษา: Mount Holyoke College (BA) Harvard University (MBA)

อิเลน หลาน เชา (อังกฤษ: Elaine Lan Chao; จีนตัวเต็ม: 趙小蘭; จีนตัวย่อ: 赵小兰; พินอิน: Zhào Xiǎolán; เกิดเมื่อวันที่ 26 มีนาคม พ.ศ. 2496) เป็นนักการเมืองชาวอเมริกันเชื้อสายจีน อดีตรัฐมนตรีว่าการกระทรวงคมนาคมสหรัฐ คนที่ 18 สังกัดพรรคริพับลิกัน